
ΠΕ ΡΙΕΧΟΜΕ ΝΑ 

νΠΟνΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός επιτοκίων εντόκων Γραμματίων. Γ 

Όροι, τύπος και κείμενο των ομολόγων τριετούς διάρκειας κυμαινό¬ 
μενου επιτοκίου. ... ..... 2 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2016405/933/0023 (1) 

Καθορισμός επιτοκίων εντόκων Γραμματίων 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 «περί εκδό- 
σεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 «περί οργά¬ 
νων ασκήσεως της νομισματικής, πιστωτικής και συναλλαγματικής πο¬ 
λιτικής και άλλων διατάξεων». 

3. Την προηγούμενη απόφασή μας αρ. 2075681/4687/0023/ 
22.11,1991 «Καθορισμός επιτοκίων εντόκων γραμματίων». 

4. Την Κοινή απόφαση Πρωθυπουργού και Υπουργού Οικονομικών 
αρ. Υ 1660/1007556/116/0006Α/23.2.92 «Ανάθεση αρμοδιοτή¬ 
των Υπουργού Οικονομικών στον Υφυπουργό Οικονομικών.. 

5. Την υπ’ αριθ. Υ. 1687/1992 κοινή απόφαση του Πρωθυπουργού 
και του Υπουργού Εθνικής Οικονομίας, για τον καθορισμό αρμοδιοτή¬ 
των του Υφυπουργού Εθνικής Οικονομίας, αποφασίζουμε: 

Ορίζουμε το επιτόκιο των εντόκων γραμματίων Ν.Δ. 3745/57 που 
θα εκδοθούν ή θα ανανεωθούν από 24.2.1992 ως εξής: 

α) 17,5% για τα έντοκα γραμμάτια τρίμηνης διάρκειας, 
β) 20,5% για τα έντοκα γραμμάτια εξάμηνης διάρκειας, 
γ) 22% για τα έντοκα γραμμάτια ετήσιας διάρκειας. 

Για τα άληκτα έντοκα γραμμάτια και για το χρονικό διάστημα από 
τις 24.2.1992 μέχει και τη λήξη τους ισχύει η απόφασή μας 
2075681/4687/0023/22.11.1991. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 22 Φεβρουάριου 1992 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΚΩΝΣΤΑΝΤΙΝΟΣ ΔΟΥΣΗΣ ΚΩΝΣΤΑΝΤΙΝΟΣ ΓΙΑΤΡΑΚΟΣ 


Αριθ. 2016406/934/0023 (2) 

Όροι, τύπος και κείμενο των ομολόγων τριετούς διάρκειας κυμαινόμε¬ 
νου επιτοκίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 «Εκσυγ¬ 
χρονισμός και ανάπτυξη του Δημόσιου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις». 

2. την αριθμ. 194907/22.11.1969 απόφαση του Υπουργού Οικο¬ 
νομικών «περί δαπανών εκδόσεως και εξυπηρετήσεως κ.λπ. Κρατικών 
δανείων». 

3: Την κοινή απόφαση αρ. 2082529/5058/0023/17.12.1991 
των Υπουργών Εθνικής Οικονομίας και Οικονομικών. 

4. Την κοινή απόφαση Πρωθυπουργού και Υπουργού Οικονομικών 
αρ. Υ 1660/1007556/116/0006Α/23.1.1992 «Ανάθεση αρμοδιο¬ 
τήτων Υπουργού Οικονομικών στον Υφυπουργό Οικονομικών». 

5. Την υπ’ αριθ. Υ. 1687/1992 κοινή απόφαση του Πρωθυπουργού 
και του Υπουργού Εθνικής Οικονομίας, για τον καθορισμό αρμοδιοτή¬ 
των του Υφυπουργού Εθνικής Οικονομίας, αποφασίζουμε: 

Α. Ορίζουμε τους όρους, τον τύπο και το κείμενο των Ομολόγων τριε- 
τούς διάρκειας κυμαινομένου επιτοκίου, που εκδίδονται από το Ελλη¬ 
νικό Δημόσιο, ως εξής: 

1. Η ονομαστική αξία των ομολόγων είναι 200.000, 500.000, 
1.000.000, 5.000.000 και 10.000.000 δρχ. 

II. Οι τίτλοι είναι ανώνυμοι και έχουν προσαρτημένα τοκομερίδια, 
ένα για κάθε χρόνο διάρκειας του δανείου. 

Στα τοκομερίδια αναγράφεται η ημερομηνία πληρωμής τους. 

III. Τα ομόλογα απαρτίζονται από το στέλεχος, το σώμα και τα τοκο¬ 
μερίδια. Είναι τυπωμένα σε ειδικό υδατογραφημένο χαρτί με τις μεθό¬ 
δους της έμμεσης τυπογραφικής και χαλκογραφικής εκτύπωσης. 

Η εκτύπωση των τίτλων γίνεται σε ειδικό χαρτί βάρους 90 γραμμα¬ 
ρίων κατά τετραγωνικό μέτρο που φέρει υδατογράφημα με κόσμημα δι¬ 
πλό ανθέμιο και τις λέξεις «ΕΛΛΗΝΙΚΟΝ ΔΗΜΟΣΙΟΝ». 

IV. Διαστάσεις: 

α. Τίτλου περιλαμβανομένου του στελέχους 
Ομόλογα με τρία (3) τοκομερίδια 300 X 200 χιλιοστά 

β. Στελέχους 30 X 200 χιλιοστά 

γ. Σώματος τίτλου 168 X 200 χιλιοστά 

δ. Τοκομεριδίου 45 X 95 χιλιοστά. 

V. 1. Στην πρόσθια όψη του τίτλου με έμμεση τυπογραφική εκτύ¬ 
πωση (ξηρά ΟΡΕ5ΕΤ) αποδίδονται σε όλες τις ονομαστικές αξίες: 

α) Το ενιαίο ασφαλιστικό πολύχρωμο δάπεδο με ίριδα και κόσμημα 
με το έτος της έκδοσης (....) στο κέντρο του σώματος, το οποίο αναγρά¬ 
φεται και σε κάθε τοκομερίδιο. 

β. Το τρέχον ασφαλιστικό διακοσμητικό στη θέση διαχωρισμού του 
στελέχους από το σώμα. 

2. Στην ίδια όψη με τυπογραφική εκτύπωση τυπώνονται τα κείμενα, 

η υπογραφή του Υπουργού Οικονομικών και ο αύξων αριθμός στο στέ¬ 
λεχος, το σώμα και τα τοκομερίδια. 

3. Στην οπίσθια όψη με έμμεση τυπογραφική εκτύπωση αποδίδονται 
με ένα χρώμα τα ασφαλιστικά πλαίσια του σώματος και των τοκομερι¬ 
δίων και με άλλο χρώμα τα κείμενα. 

VI. Χρώματα. 

Όλες οι αξίες έχουν το ίδιο χρώμα δαπέδου, κειμένων, αριθμήσεως 
και οπίσθιας όψης, διαφέρει δε κατά αξία μόνο το κύριο χρώμα του 
ασφαλιστικού πλαισίου. - 

1) Πρόσθια όψη. 

α) Δάπεδο: Πολύχρωμο με ίριδα. 

β) Κύριο χρώμα ασφαλιστικών πλαισίων χαλκογραφικής εκτύπω¬ 
σης: 

Αξία 200.000 - Σειρά Ξ Ιώδες 
Αξία 500.000 - Σειρά Ο Κυανό 
Αξία 1.000.000 - Σειρά Π Κόκκινο 
Αξία 5.000.000 - Σειρά Ρ Πράσινο σκούρο 
Αξία 10.000.000 - Σειρά Σ Πορτοκαλί, 
γ) Κείμενα: Βαθύ καφέ, 
δ) Αρίθμηση: κόκκινο. 

2) Οπίσθια όψη: 

α) Πλαίσιο: ανοικτό ιώδες, 
β) κείμενα: γκρι - κυανό. 

VII. Το κείμενο των ομολόγων του Δημοσίου τριετούς διάρκειας, κυ- 
μαινομένου επιτοκίου, έχει ως εξής: 

1) Στέλεχος 

ΣΤΕΛΕΧΟΣ ΟΜΟΛΟΓΟΥ ΕΛΛΗΝΙΚΟΥ ΔΗΜΟΣΙΟΥ 

(Ν. 1914/90 αρ. 31 και 32) ΣΕΙΡΑ.ΑΡ. 

ΕΚΔΟΣΗ ΛΗ-Η 

ΟΝΟΜΑΣΤΙΚΗ ΑΞΙΑ 4ΡΧ. 


2) Σώμα Ομολόγου 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΟΜΟΛΟΓΟ ΕΛΛΗΝΙΚΟΥ ΔΗΜΟΣΙΟΥ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 
ΕΚΔΙΔΕΤΑΙ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ 
ΤΩΝ ΑΡΘΡΩΝ 31 & 32 του Ν. 1914/90 
(ΦΕΚ' 178 τ.Α) 

ΣΕΙΡΑ .. ....... 

ΑΡΙΘΜΟΣ ..'.. 

ΕΠΙΤΟΚΙΟ ΚΥΜΑΙΝΟΜΕΝΟ 

ΤΡΙΕΤΗΣ ΔΙΑΡΚΕΙΑ .. 

ΟΝΟΜΑΣΤΙΚΗ ΑΞΙΑ 

ΔΡΧ: 

, ... ) 

ΤΟ ΟΜΟΛΟΓΟ ΕΙΝΑΙ ΠΛΗΡΩΤΕΟ ΣΤΟΝ ΚΟΜΙΣΤΗ ΣΤΙΣ 


Αθήνα . 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 
ΙΩΑΝΝΗΣ ΠΑΛΑΙΟΚΡΑΣΣΑΣ 

3) Τοκομερίδια 
α) Κύρια όψη 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΤΟΚΟΜΕΡΙΔΙΟ ΟΜΟΛΟΓΟΥ ΕΛΛΗΝΙΚΟΥ ΔΗ¬ 
ΜΟΣΙΟΥ 

ΚΥΜΑΙΝΟΜΕΝΟΥ ΕΠΙΤΟΚΙΟΥ 

ΕΚΔΟΣΗ .. 

ΣΕΙΡΑ .. 

ΑΡΙΘΜΟΣ . 


ΤΟΚΟΜΕΡΙΔΙΟ ΠΛΗΡΩΤΕΟ ΣΤΟΝ ΚΟΜΙΣΤΗ ΣΤΙΣ . 

ΠΡΟΣ ΕΠΙΤΟΚΙΟ ΠΟΥ ΚΑΘΟΡΙΖΕΤΑΙ ΣΤΗΝ ΑΡΧΗ ΤΗΣ ΤΟ- 
ΚΟΦΟΡΟΥ ΠΕΡΙΟΔΟΥ ΣΥΜΦΩΝΑ ΜΕ ΤΟΥΣ ΟΡΟΥΣ ΕΚΔΟ- 
ΣΕΩΣ ΤΟΥ ΔΑΝΕΙΟΥ 


β) Αντίθετη όψη 

ΤΟ ΤΟΚΟΜΕΡΙΔΙΟ ΑΥΤΟ ΕΙΝΑΙ ΠΛΗΡΩΤΕΟ ΣΤΟΝ ΚΟΜΙ¬ 
ΣΤΗ ΠΑΡΑΓΡΑΦΕΤΑΙ ΚΑΙ ΑΚΥΡΩΝΕΤΑΙ ΠΕΝΤΕ ΧΡΟΝΙΑ 
ΜΕΤΑ ΤΗΝ ΗΜΕΡΟΜΗΝΙΑ ΠΛΗΡΩΜΗΣ ΠΟΥ ΑΝΑΓΡΑΦΕΤΑΙ 
Σ’ΑΥΤΟ. 

ΓΕΝΙΚΟΙ ΟΡΟΙ 

1. Τα ομόλογα του Ελληνικού Δημοσίου κυμαινομένου επιτοκίου εί¬ 
ναι ανώνυμοι τίτλοι στον κομιστή. 

2. Τα ομόλογα αποφέρουν τόκο με επιτόκιο κυμαινόμενο που καθορί¬ 
ζεται για κάθε έτος (ετήσια τοκοφόρος περίοδος), προσδιορίζεται πέντε 
(5) εργάσιμες ημέρες πριν την έναρξη της κάθε ετήσιας τοκοφόρου πε¬ 
ριόδου, με κοινές αποφάσεις των Υπουργών Εθνικής Οικονομίας και Οι¬ 
κονομικών και είναι ίσο με το επιτόκιο των εντόκων γραμματίων ετή¬ 
σιας διάρκειας που ισχύει κατά το χρόνο προσδιορισμού πλέον ενός περι¬ 
θωρίου...%. 

Το περιθώριο αυτό καθορίζεται με τις ανωτέρω κοινές αποφάσεις. 

3. Τα ομόλογα διατίθενται στο άρτιο. Οι προϋποθέσεις αγοράς των 
Ομολόγων με συνάλλαγμα καθορίζονται με πράξεις του Διοικητή της 
Τράπεζας της Ελλάδος. 

4. Τα ομόλογα είναι πληρωτέα την ημέρα της λήξης τους. Εάν η 
λήξη τους συμπέσει με μη εργάσιμη ημέρα, η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθετος τόκος. 

Εάν προσκομιστούν για εξόφληση μετά τη λήξη τους δεν αποφέρουν 
τόκο για το χρονικό διάστημα από τη λήξη τους μέχρι την προσκόμισή 
τους για εξόφληση. 

5. Οι κάτοχοι των Ομολόγων τα οποία έχουν αγοραστεί με συνάλ¬ 
λαγμα μη υποχρεωτικά εκχωρητέο έχουν το δικαίωμα να μετατρέψουν 
σε οποιοδήποτε από τα νομίσματα που είναι διαπραγματεύσιμα στη δια¬ 
τραπεζική αγορά της Αθήνας το προϊόν από την πώληση ή την εξό¬ 
φληση των τίτλων ή από την πληρωμή των τόκων και να το μεταφέρουν 
στο εξωτερικό χωρίς περιορισμούς. 

6. Η αξίωση των κομιστών για μεν το Κεφάλαιο υπόκειται σε δεκα¬ 
ετή παραγραφή που αρχίζει από την ημερομηνία λήξεως του τίτλου, για 

, δε τους τόκους σε πενταετή παραγραφή που αρχίζει από την ημερομηνία 
πληρωμής που αναγράφεται στο κάθε τοκομερίδιο. 

'7. Η διάθεση και η εξόφληση των τίτλων και η πληρωμή των τοκο¬ 
μεριδίων γίνεται από την Τράπεζα Ελλάδος καθώς και τις Τράπεζες και 
τα Πιστωτικά Ιδρύματα που έχουν εξουσιοδοτηθεί από την Τράπεζα της 
Ελλάδος, βάσει ειδικής συμβάσεως μεταξύ του Ελλ. Δημοσίου και της 
Τράπεζας Ελλάδος. 

Τα ομόλογα του Ελληνικού Δημοσίου διατίθενται επίσης από Χρημα¬ 
τιστές - Μέλη του Χρηματιστηρίου Αξιών Αθηνών που έχουν εξουσιοδο¬ 
τηθεί από την Τράπεζα της Ελλάδος και από κάθε άλλο Νομικό Πρό¬ 
σωπο το οποίο έχει εξουσιοδοτηθεί από την Τράπεζα της Ελλάδος. 

8. Οι τόκοι των ομολόγων απαλλάσσονται παντός φόρου, τέλους ή 
άλλης επιβάρυνσης. 

Οι τίτλοι και η μεταβίβασή τους απαλλάσσονται των τελών χαρτοσή¬ 
μου. Επίσης απαλλάσσονται παντός φόρου, τέλους ή άλλης επιβάρυνσης 
και οι εξοφλήσεις των τόκων. 

9. Τα ομόλογα του Ελληνικού Δημοσίου είναι διαπραγματεύσιμα στο 
Χρηματιστήριο Αθηνών. 

Οι παραπάνω γενικοί όροι γράφονται περιληπτικά στην αντίθετη όψη 
των ομολόγων. 

VIII. Τα ομόλογα φέρουν την υπογραφή του Υπουργού των Οικονο¬ 
μικών που τίθεται στο σώμα του τίτλου με μηχανικό μέσο. 

Β. Αντικαθιστούμε την παράγραφο (2) την «ΓΕΝΙΚΩΝ ΟΡΩΝ» της 
απόφασής μας αρ. 2082529/5058/0023/17.12.91, ως εξής: 

«2. Τα ομόλογα αποφέρουν τόκο με επιτόκιο κυμαινόμενο που καθο¬ 
ρίζεται για κάθε έτος (ετήσια τοκοφόρος περίοδος), προσδιορίζεται πέντε 
(5) εργάσιμες ημέρες πριν την έναρξη της κάθε ετήσιας τοκοφόρου πε¬ 
ριόδου, με κοινές αποφάσεις των Υπουργών Εθνικής Οικονομίας κο» Οι¬ 
κονομικών και είναι ίσο με το επιτόκιο των εντόκων γραμματίων ετή¬ 
σιας διάρκειας που ισχύει κατά το χρόνο προσδιορισμού πλέον ενός περι¬ 
θωρίου....%. 

Το περιθώριο αυτό καθορίζεται με τις ανωτέρω αποφάσεις». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 1992 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Κ. ΔΟΥΣΗΣ Κ. ΓΙΑΤΡΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















